OpenLLM-France/wikimedia huggingface dataset:
# Finta (esport)

* No s'ha de confondre amb la finta, tècnica dels Retalladors.
En alguns esports, una finta és un moviment o un gest d'un jugador amb el qual mira d'enganyar el contrincant i aconseguir un cert avantatge.
Per exemple, en esports de pilota, on generalment cada jugador que controla la pilota és defensat per un contrari, una finta sol ser un moviment ràpid amb el cos o amb la pilota per a esmunyir-se del marcatge. En esports de lluita, com ara la boxa o l'esgrima, es tracta d'una maniobra d'atac simulada, amb la finalitat de que l'adversari l'intercepti i a continuació atacar-lo realment en la zona que ha deixat desprotegida.
El mot "finta" deriva del llatí fingere (fingir), probablement a través de l'italià, que el té com a mot propi amb el significat de "fingida".

## Referències

* ↑ «Fintas en Baloncesto» (en espanyol europeu). TAFAD y Cursos. Arxivat de l'original el 2021-04-20. [Consulta: 26 novembre 2023].
* ↑ García, Jero. «Las fintas en el boxeo» (en castellà). Diario Marca, 27-01-2021. Arxivat de l'original el 2023-11-26. [Consulta: 26 novembre 2023].
* ↑ «Finta». Arxivat de l'original el 24 de novembre 2023. [Consulta: 24 novembre 2023].
# Psychoda fimbriatissima

Psychoda fimbriatissima és una espècie d'insecte dípter pertanyent a la família dels psicòdids que es troba a Sud-amèrica: Xile.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)
# Província de Limón

La Província de Limón és una subdivisió de Costa Rica. Limita al nord-est con el Mar Carib, a l'oest amb la Província d'Heredia, Província de Cartago i San José, al sud-oest amb la Província de Puntarenas i al sud-est amb Panamà.

## Divisió administrativa

La província de Limón està dividida en 6 cantons i 27 districtes. Els cantons i les seves capitals són:
* Limón, Limón
* Pococí, Guápiles
* Siquirres, Siquirres
* Talamanca, Bratsi
* Matina, Matina
* Guácimo, Guácimo

## Enllaços externs

* Sitio dedicado a la provincia Arxivat 2008-10-02 a Wayback Machine.
* Información turística de Limón Arxivat 2008-02-26 a Wayback Machine.
* Escuela del Trópico Húmedo, EARTH
* Provincia de Limón Arxivat 2006-09-07 a Wayback Machine.
# Triplophysa leptosoma

Triplophysa leptosoma és una espècie de peix de la família dels balitòrids i de l'ordre dels cipriniformes. Es troba a la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Herzenstein, S. M. 1888. Fische. A: Wissenschaftliche Resultate der von N. M. Przewalski nach Central-Asien unternommenen Reisen. Zoologischr. Theil. v. 3 (2 abt.) (1): i-vi + 1-91, Pls. 1-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Waqf

En el dret islàmic, el waqf (de l'àrab وقف, waqf, plural أوقاف, awqāf), també conegut al Magrib com habis (de l'àrab حبس, ḥabis, plural حبوس, ḥabūs), és una donació religiosa inalienable, generalment un edifici o terres ofertes per una persona a religiosos per a obres d'utilitat pública, caritativa o manteniment d'institucions religioses. És una donació en usdefruit a perpetuïtat, que en el món islàmic esdevé inembargable. Si el zakat (almoina) és obligatòria per a tot musulmà, el waqf és opcional; al darrere però hi ha igualment l'esperit d'entrega dels béns a la comunitat de creients i a Déu.

## Referències

* http://huquq.com/maghniyah/public_trusts.htm Arxivat 2006-09-04 a Wayback Machine.
# Florenskiïta

La florenskiïta o florenskyita és un mineral de la classe dels elements natius. Rep el seu nom del geoquímic rus Kiril Florenski (1915-1982).

## Característiques

La florenskiïta és un fosfur de ferro i níquel, de fórmula química FeTiP. Va ser aprovada per l'Associació Mineralògica Internacional l'any 1999. Cristal·litza en el sistema ortoròmbic.
Segons la classificació de Nickel-Strunz, la florenskyita pertany a «01.BD - Fosfurs» juntament amb els següents minerals: schreibersita, niquelfosfur, barringerita, monipita, allabogdanita, andreyivanovita i melliniïta.

## Formació i jaciments

L'únic indret on se n'ha trobat és en un meteorit que va caure el 3 de desembre de 1980 a Kaidun, a la governació d'Hadramaut (Iemen), un meteorit d'una inusualment variada composició, que fa que el seu origen sigui incert, tot i que es creu que possiblement provingui de la lluna marciana Phobos. L'andreyivanovita també va ser descoberta en aquest mateix meteorit.

## Referències

* ↑ «Florenskyite» (en anglès). Mindat. [Consulta: 15 gener 2016].
* ↑ «Kaidun meteorite, Hadramawt Governorate, Yemen» (en anglès). Mindat. [Consulta: 15 gener 2016].
# Mateus Alberto Contreiras Gonçalves

Mateus Alberto Contreiras Gonçalves (Luanda, 7 de març de 1983), més conegut com a Manucho, és un futbolista professional angolès amb nacionalitat portuguesa que juga com a davanter al Rayo Vallecano de la Lliga BBVA.

## Trajectòria

Manucho començà la seva carrera professional en clubs del seu país, com el Sport Luanda e Benfica o l'Atlético Petróleos Luanda, amb els quals desenvolupà les seves qualitats durant sis temporades.
Després de la Copa d'Àfrica de Nacions 2008 en la qual va tenir una destacada actuació, a principis de 2008 provà al Manchester United FC anglès, tot convencent Alex Ferguson per quedar-se a l'equip. Això no obstant, el Manchester United FC cedí el jugador al Panathinaikos FC grec.
L'estiu de 2008 ingressà definitivament a les files del Manchester United FC tot i que per tal que tingués oportunitats de jugar fou posteriorment cedit al Hull City AFC.
L'estiu de 2009 va fitxar pel Reial Valladolid de la Primera Divisió espanyola, on no va mostrar un gran rendiment i fou cedit al Bucaspor i després al Manisaspor, tots dos de la lliga turca.

## Enllaços externs

* «Estadístiques de Manucho» (en alemany). transfermarkt.de. [Consulta: 16 febrer 2011].
# Psychoda floscula

Psychoda floscula és una espècie d'insecte dípter pertanyent a la família dels psicòdids que es troba a l'illa de Borneo.

## Referències

* ↑ uBio (anglès)
* 1 2 Quate, L. W., 1962. A taxonomic study of Borneo Psychodidae (Diptera: Psychodidae). Pacific Insects. 4:1-75.
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Triplophysa macrocephala

Triplophysa macrocephala és una espècie de peix de la família dels balitòrids i de l'ordre dels cipriniformes.

## Morfologia

Té un cos llis, sense escates i de 7,7 cm de llargària màxima. L'aleta pectoral no arriba més enllà de l'origen de l'aleta pelviana, mentre que l'origen de la dorsal és anterior al de la pelviana i l'aleta caudal bifurcada.
* Vora de l'aleta dorsal truncada.
* 8 radis ramificats a l'aleta dorsal i 5 a l'anal.
* Ulls petits i vestigials.
* Mandíbula inferior arquejada i amb una osca.

## Hàbitat i distribució geogràfica

És un peix d'aigua dolça, bentopelàgic i de clima tropical (26°N-25°N, 107°E-108°E), el qual viu a una cova càrstica a Guangxi (la Xina).

## Observacions

És inofensiu per als humans.

## Referències

* 1 2 3 Yang, J., Wu, T.-J. & Yang, J.-X., 2011. A new cave-dwelling loach, Triplophysa macrocephala (Teleostei: Cypriniformes: Balitoridae), from Guangxi, China. Environmental Biology of Fish.
* 1 2 Catalogue of Life (anglès)
* 1 2 3 FishBase (anglès)
* ↑ Zheng, L.-P., J.X. Yang i X.-Y. Chen, 2012. A new species of Triplophysa (Nemacheilidae: Cypriniformes), from Guangxi, southern China. J. Fish Biol. 80(4):831-41.
# Vissókaia Gorà

Vissókaia Gorà (en rus: Высокая Гора) és un poble de l'óblast de Kírov, a Rússia, segons el cens del 2010 tenia 72. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.
# .jp

.jp és l'actual domini de primer nivell territorial (ccTLD) del Japó. És administrat pel Servei de Registres Japonès, fundat el 30 de junt de 2003 amb aquest propòsit.
Per registrar un domini a .jp cal tenir una adreça de correu al territori japonès. Es poden fer directament al segon domini, tot i que també es pot registrar al tercer domini si es compleixen determinades condicions.
Els noms dels registres de segon nivell poden contenir caràcters japonesos (kanji, hiragana o katakana).

## Referències

* 1 2 «.JP Domain Name» (en anglès). Japan Registry Services, 27 agost 2001. [Consulta: 2 abril 2023].
* ↑ «3. Implementation of Japanese Domain Names» (en anglès). JPNIC, 11 desembre 2000. [Consulta: 2 abril 2023].
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Martinet agamí

El martinet agamí o agamí (Agamia agami) és una espècie d'ocell de la família dels ardèids (Ardeidae), únic del gènere Agamia (Reichenbach, 1853). Molt relacionat amb els agrons tigrats de Sud-amèrica, habita la zona neotropical.
Aquest agró fa una llargària d'uns 70 cm. Potes relativament curtes per a un ardèid i bec molt llarg. Cos i coll marró, amb ales verdoses. Negre al cap i clatell. En l'extrem superior del coll sobresurt una ploma llarga, de color blanc platejat. Bec i potes groguenques.
Habita zones humides al bosc i pantans amb arbres, des d'Amèrica central fins al Brasil i el Perú.
És un ocell solitari fora de l'època de cria, que s'estén de juny a setembre. Forma grans colònies de cria en zones amb arbres prop de l'aigua. La femella pon normalment dos ous de color blavós.
Caça en aigües poc profundes sobretot peixos, però també amfibis, petits rèptils i mol·luscs.

## Referències

* ↑ «Martinet agamí». Cercaterm. TERMCAT, Centre de Terminologia. Rev. 20/02/2021(català)
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 207. ISBN 978-84-16728-37-4.

## Bibliografia

* Steven L. Hilty: Birds of Tropical America. Vermont 1994.
# Pigalle (cràter)

Pigalle és un cràter d'impacte en el planeta Mercuri de 153 km de diàmetre. Porta el nom de l'escultor francès Jean-Baptiste Pigalle (1714-1785), i el seu nom va ser aprovat per la Unió Astronòmica Internacional el 1976.

## Referències

* ↑ «Pigalle». Gazetteer of Planetary Nomenclature. United States Geological Survey, 12-10-2016. [Consulta: 16 juny 2017].

## Vegeu també

* Llista de cràters de Mercuri
# Publicitat en 3D

La publicitat en 3D (tres dimensions) és un format publicitari que utilitza la notorietat, la vinculació i la capacitat d'impacte com a elements clau. A través d'imatges digitals animades, les empreses publicitàries s'estan reinventant i adaptant al món comercial actual, tot buscant impressionar al públic presentant maneres innovadores de promocionar un producte.

## Context

La pandèmia de COVID-19 i el gran confinament que aquesta va implicar l'any 2020 ha obligat a molts sectors, entre ells el publicitari i comercial, a reinventar-se. Així doncs, el món dels anuncis a l'exterior, per tal de recuperar el ritme habitual i restablir-se un altre cop, ha tornat tot presentant en un nou format: La publicitat en 3D.

## L'empresa pionera: BCN Visuals

L'empresa pionera i responsable de les publicitats 3D amb més repercussió fins al moment correspon al nom de BCN Visuals, una empresa catalana amb seu a la ciutat de Barcelona, Londres i Nova York. Aquesta, ha dut a terme diversos projectes publicitaris durant l'últim any en format 3D. Eric Sas, director creatiu de la companyia, afirma el següent: "Les marques s'han adonat que no per fer un anunci molt repetitiu romandrà en el record dels consumidors. La clau és comptar amb una idea potent, que connecti amb el producte i amb els objectius de màrqueting del client".
L'empresa catalana ja compta amb diversos projectes per a grans empreses d'internacional, els quals han estat presentats a diversos llocs que van des de Madrid fins a Nova York.
La seva tasca comporta un nivell tècnic molt alt, per la qual cosa els dos fundadors de l'empresa es troben avui dia més que sol·licitats: "Si no se había hecho hasta entonces es por su gran dificultad técnica y creativa, pero ahí tenemos el resultado. Fuimos los primeros del mundo".
Els últims projectes que l'empresa BCN Visuals ha dut a terme han estat per les marques:
* Paco Rabanne
* Xiaomi
* Volkswagen
* Skoda
* Nissan
* Mercedes
* Dior
* Amazon Prime Video
* Walt Disney
Per altra banda, també s'han realitzat anuncis en format 3D per a fer promocions de pel·lícules o séries, com ara:
* "Without remorse"
* "The walking dead"
* "The suicide squad 2"
* "The tomorrow war"

## Referències

* ↑ «El 3D irrumpe en Publicidad Exterior con una atractiva combinación de tecnología y creatividad» (en castellà). [Consulta: 15 desembre 2021].
* ↑ «BCN Visuals: el revolucionario equipo detrás de campañas virales como la de 'The Walking Dead'» (en castellà), 05-09-2021. [Consulta: 15 desembre 2021].
* ↑ «Projects - BCN Visuals». [Consulta: 15 desembre 2021].
# Ulassai

Ulassai (en sard, Ulassa) és un municipi italià, dins de la Província de Nuoro. L'any 2007 tenia 1.571 habitants. Es troba a la regió de Quirra. Limita amb els municipis d'Esterzili (CA), Gairo, Jerzu, Osini, Perdasdefogu, Seui, Tertenia, Ussassai i Villaputzu (CA).

## Administració

Llista d'alcaldes :
| Període | Identitat | Partit |
| 2005- | Giovanni Soru | Llista Cívica |
# A Decree of Destiny

A Decree of Destiny és un curtmetratge mut de la Biograph dirigit per D. W. Griffith i protagonitzat per Mary Pickford. Es va estrenar el 6 de març de 1911. Va ser la darrera pel·lícula que rodà l'actriu abans de deixar la Biograph per la IMP on actuava el seu marit. Probablement es tracta d'una pel·lícula perduda.

## Argument

Kenneth Marsden, és un jove artista que viatja cap a Nova Orleans perquè els metges li han dit que el clima allà l'ajudarà a millorar la seva salut. Allà es acollit per un antiga amiga de la seva mare que té dues nebodes, Mary i Edith. Tot i que elles, criades en un convent, al principi veuen amb horror que un noi visqui a casa seva, de seguida aconsegueix guanyar-se-les. Ell també queda impressionat amb les dues noies tot i que sembla tenir més inclinació per Mary. Un dia, per culpa d'una tempesta, agafa una pneumònia i la seva vida sembla perillar. Mary, ansiosa, promet a la Verge fer-se monja si el noi es recupera i en aquell moment la condició del noi fa un tomb i el metge assegura que es recuperarà. Pocs dies després, ja convalescent, Kenneth s'adona, per la sol·licitud de Mary, que ella n'està enamorada i quan se li declara ella recorda la seva promesa i es conté. Edith és testimoni de l'escena i marxa a la seva habitació on la seva germana la troba plorant. En saber-ne la causa, a través d'un subterfugi fa que Kenneth es declari a Edith i ella ingressa en un convent.

## Repartiment

* Joseph Graybill (Kenneth Marsden)
* Marion Sunshine (Edith)
* Mary Pickford (Mary)
* Claire McDowell (una monja)
* Donald Crisp (al Club / al casament)
* Clara T. Bracy (la tieta)
* Adolph Lestina (el metge)
* Kate Toncray (al casament)
* George O. Nicholls (el capellà)
* Grace Henderson (al casament)
* Edward Dillon (al Club)
* Mack Sennett
* Blanche Sweet
* Jack Pickford

## Referències

* 1 2 «A Decree of Destiny» (en anglès). Silent Era : Progressive Silent Film List. [Consulta: 9 maig 2020].
* ↑ «Licensed release dates». Moving Picture World 8, 10, 11-03-1911, pàg. 550.
* ↑ Basinger, Jeanine. Silent Stars (en anglès). Knopf Doubleday Publishing Group, 2012-10-17. ISBN 978-0-307-82918-4.
# Fons de Pensions del Govern de Noruega

El Fons de Pensions del Govern de Noruega (en noruec: Statens pensjonsfond) està compost per dos fons sobirans d'inversió totalment independents, propietat del Govern de Noruega:
* El Fons Governamental de Pensions - Global, també conegut com a Fons del Petroli (Oljefondet)
* El Fons Governamental de Pensions - Noruega
En tots dos fons es diposita l'excedent de riquesa produïda pels ingressos derivats de l'extracció de petroli, que són principalment imposats a les empreses, encara que també del pagament de llicència per a exploració, i dividends de la petroliera de capital mixt Statoil.

## Fons Governamental de Pensions - Global

Es va crear en 1990 per a invertir els ingressos excedents del sector petrolier noruec. Compta amb més d'1,35 bilions de dòlars en actius, i posseeix l'1,4% de totes les empreses cotitzades del món, la qual cosa el converteix en el fons sobirà més gran del món. El desembre de 2021, tenia un valor d'uns 220.000 euros per ciutadà noruec. També posseeix carteres d'inversions immobiliàries i de renda fixa. Moltes empreses són excloses pel fons per motius ètics.

## Fons Governamental de Pensions - Noruega

Aquest fons sobirà és més petit i es va establir en 1967 com una mena de fons de segur nacional. Es gestiona per separat del Fons del Petroli i es limita a les inversions nacionals i escandinaves, per la qual cosa és un posseïdor clau d'accions en moltes grans empreses noruegues, predominantment a través de la Borsa d'Oslo.

## Referències

* 1 2 «The fund» (en anglès britànic). [Consulta: 2 gener 2022].
* ↑ «Norway's sovereign-wealth fund passes the $1trn mark». The Economist, 21-09-2017.
* ↑ Hanna Ghaderi, Martin Hagh Høgseth and Kjetil Malkenes Hovland «Milepæl: Oljefondet passerer 10.000 milliarder kroner» (en noruec). e24.no, 25-10-2019.
# Martinet de nit canyella

El martinet de nit canyella (Nycticorax caledonicus) és una espècie d'ocell de la família dels ardèids (Ardeidae) que habita pantans, rius, aiguamolls, llacs i manglars de Java i les illes Petites de la Sonda, nord de Borneo, Filipines, Sulawesi, Moluques, Nova Guinea, Arxipèlag de Bismarck, illes Salomó, Nova Caledònia, Austràlia i Tasmània.

## Referències

* ↑ El martinet de nit canyella a CERCATERM Rev. 30/11/2011 (català)
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 209. ISBN 978-84-16728-37-4.
# Philipsburgita

La philipsburgita és un mineral de la classe dels fosfats. Rep el nom per la ciutat de Philipsburg, Montana (Estats Units d'Amèrica), propera a la localitat tipus.

## Característiques

La philipsburgita és un arsenat de fórmula química Cu₅Zn(AsO₄)(PO₄)(OH)₆·H₂O. Cristal·litza en el sistema monoclínic. La seva duresa a l'escala de Mohs es troba entre 3 i 4. Moltes "philipsburgites" de localitats diferents a la localitat tipus són probablement goldhillita.
Es tracta d'una espècie aprovada per l'Associació Mineralògica Internacional, i publicada per primera vegada el 1985. El tipus de la philipsburgita mostra una distribució ordenada d'arsènic i fosfat en dos llocs coordinats tetraèdricament simètricament independents i, per tant, va ser redefinida per l'IMA el març de 2021 amb la fórmula actual.
Segons la classificació de Nickel-Strunz, la philipsburgita pertany a «08.DA: Fosfats, etc, amb cations petits (i ocasionalment, grans)» juntament amb els següents minerals: bearsita, moraesita, roscherita, zanazziïta, greifensteinita, atencioïta, ruifrancoïta, guimarãesita, footemineïta, uralolita, weinebeneïta, tiptopita, veszelyita, kipushita, spencerita, glucina i ianbruceïta.

## Formació i jaciments

Va ser descrita a la mina Black Pine, al districte miner de Philipsburg del comtat de Granite (Montana, Estats Units). També ha estat descrita en altres indrets dels Estats Units, així com a Xile, Espanya, Polònia, Àustria, Grècia, Txèquia, Alemanya, Anglaterra, Itàlia, Bulgària, Namíbia, la República Popular de la Xina i el Japó.

## Referències

* ↑ «Philipsburgite» (en anglès). Mindat. [Consulta: 18 gener 2022].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 60». European Journal of Mineralogy, 33, 2, 22-04-2021, pàg. 203-208. DOI: https://doi.org/10.5194/ejm-33-203-2021 [Consulta: 18 gener 2022].
# Puerto Natales

Puerto Natales és una ciutat de la Patagònia xilena. És la capital tant de la comuna de Natales com de la província d'Última Esperanza, una de les quatre províncies que formen la Regió de Magallanes i l'Antàrtica Xilena, a la part més meridional de Xile. Puerto Natales és l'única ciutat de la província. Es troba a 247 km al nord-oest de Punta Arenas. És l'últim port d'escala de passatgers del ferri Navimag que navega des de Puerto Montt al canal Señoret, així com el principal punt de trànsit per als viatgers al Parc Nacional Torres del Paine, Xile.
Es troba a la desembocadura del fiord Última Esperanza i originàriament va ser habitada pels Kawésqar o Alacaluf i els Aonikenk o Tehuelche. Els primers europeus que van visitar la zona on es troba la ciutat van ser els expedicionaris dirigits per Juan Ladrillero, un explorador espanyol que buscava el pas occidental de l'Estret de Magallanes el 1557.
La ciutat va ser fundada a finals del segle xix per immigrants europeus, principalment alemanys, britànics, inclosos anglesos, gal·lesos i escocesos, croats, grecs, italians i espanyols. Més tard va ser poblada per xilens, amb un nombre important procedents de l'arxipèlag de Chiloé, tots atrets per la indústria ramadera d'ovelles.
La ciutat va ser fundada formalment sota el govern de Ramón Barros Luco el 31 de maig de 1911. Actualment una de les seves indústries més importants és el turisme, tot i que també són importants les indústries ramaderes i aqüícoles. Mentre que els vents, el fred i els sòls prims limiten l'horticultura a Puerto Natales, encara hi ha un producte local a petita escala de carbassons, tomàquets cherry, maduixes, cogombres i pastanagues.

## Referències

* ↑ Mary Heebner, Patagonia, La Última Esperanza
* ↑ Arriagada, Ramón. Juan Ladrillero, el Navegante Olvidado.. 1st. Puerto Natales: Editorial Fiordo Azul, 2004.
* ↑ «Frente a la adversidad del clima: El desafío de cultivar hortalizas en la zona más austral del mundo» (en castellà). Cooperativas de Chile, 05-08-2019.